Държавен вестник, бр. 37, 2011 г., стр. 25

БРОЙ  37	
Д Ъ Р Ж А В Е Н  В Е С Т Н И К 	
СТР.  25  
Чл. 70. В NOTAM съобщенията, с които 
се уведомява за непригодност на аеронави­
гационни средства, съоръжения или комуни­
кационни услуги, се указва предполагаемият 
период от време на непригодността им или 
предполагаемото време на възстановяване на 
тяхната работа.
Чл. 71. (1) При публикуване на поправка или 
добавка на AIP съгласно AIRAC процедурите 
се съставя Trigger NOTAM с кратко описание 
на съдържанието, датата и часа на влизане в 
сила и поредния номер на съответната AIP 
поправка или AIP добавка.
(2) Съобщението Trigger NOTAM по ал. 1 
влиза в сила на същата дата, от която влизат 
в сила поправката или добавката, и остава ва­
лидно в предполетния информационен бюлетин 
за период от 14 дни.
Раздел II
Общи изисквания
Чл. 72. Всяко NOTAM съобщение съдържа 
информация във вида, указан във формата за 
NOTAM съобщение по приложение № 5, с 
изключение на тези по чл. 74 и 75.
Чл. 73. (1) За изготвянето на NOTAM съ­
общение се използват изрази/унифицирана 
фразеология от съкращения, определени като 
ICAO NOTAM код, ICAO съкращения, индика­
тори, идентификатори, позивни, честоти, числа 
и свободен текст. 
(2) Свободният текст в NOTAM съобщенията 
за международно разпространение се съставя 
на английски език.
Чл. 74. Информация за сняг, киша, лед 
или локви вода върху маневрената площ на 
летището/вертолетното летище се разпрос­
транява чрез SNOWTAM съобщение съгласно 
приложение № 3.
Чл. 75. Информация за промени във вул­
канична активност, вулканично изригване 
и/или облак от вулканична пепел, имащи 
значително оперативно влияние, се разпрос­
транява чрез ASHTAM съобщение съгласно 
приложение № 4.
Чл. 76. (1) За обозначаване на всяко NOTAM 
съобщение се използва буквен знак за опре­
делена серия и четирицифрен пореден номер, 
следвани от наклонена черта и два знака за 
годината на публикуване, като този номер на­
раства последователно в продължение на една 
календарна година.
(2) При разпространение на NOTAM съоб­
щение в повече от една серия всяка серия се 
обозначава с отделна латинска буква, от „A“ до 
„Z“, с изключение на букви „S“ и „T“.
Чл. 77. При грешка в публикувано NOTAM 
съобщение се публикува заместващ или уни­
щожаващ NOTAM с нов номер.
Чл. 78. (1) В съобщение NOTAM, което 
унищожава или замества друго NOTAM съоб­
щение, се посочва номерът на унищожавания 
или заместван NOTAM.
(2) Серията, индикаторът за местоположение 
и предметът на NOTAM съобщенията по ал. 1 
трябва да са идентични.
(3) С NOTAM съобщение за унищожаване 
или заместване се унищожава или замества 
само едно NOTAM съобщение.
Чл. 79. (1) Всяко NOTAM съобщение се 
отнася само за един предмет и едно условие 
на този предмет.
(2) Всяко NOTAM съобщение е възможно 
най-кратко, като съдържанието му следва да 
е ясно и без препращане към друг документ.
Чл. 80. Всяко NOTAM съобщение се раз­
пространява като отделно телекомуникационно 
съобщение.
Чл. 81. Съобщение NOTAM, което съдържа 
информация с постоянен характер или временна 
информация с дългосрочен характер, включва 
съответните препратки към сборника AIP или 
съответната AIP добавка.
Чл. 82. (1) Индикаторите за местоположе­
ние, които трябва да се включат в NOTAM 
съобщението, се съдържат в Документ 7910 
на ICAO – „Индикатори за местоположение 
по ICAO“.
(2) В NOTAM съобщението не се използва 
съкратена форма на индикатора за местопо­
ложение по ICAO.
(3) Когато не е определен индикатор за 
местоположение по ICAO, наименованието на 
местоположението се изписва в свободен текст 
съгласно изискванията на чл. 28.
Чл. 83. (1) NOTAM съобщение, съдържащо 
контролен лист на валидните NOTAM съоб­
щения (Checklist of valid NOТАМ) се разпрос­
транява чрез аеронавигационно неподвижно 
обслужване (AFS) веднъж месечно съгласно 
формата за NOTAM съобщение в приложение 
№ 5, като за всяка серия се публикува отделно 
NOTAM съобщение.
(2) Контролният лист на валидните NOTAM 
съобщения по ал. 1 включва обозначенията на 
последните AIP поправки, AIP добавки и меж­
дународно разпространените циркуляри (AIC).
(3) Контролният лист на валидните NOTAM 
съобщения по ал. 1 се разпространява в същата 
серия на включените в него NOTAM съобще­
ния и е ясно обозначен като контролен лист 
на валидни NOTAM съобщения.
Чл. 84. (1) Веднъж месечно се изготвя 
печатно извлечение в свободен текст (List 
of valid NOTAM), което съдържа валидните 
NOTAM съобщения, номерата на последните 
AIP поправки, циркуляри и контролен лист на 
валидните AIP.
(2) Извлечението по ал. 1 се разпространява 
до получателите на интегрирания аеронавига­
ционен информационен пакет.